open-index/open-wikipedia-markdown huggingface dataset:
Juan Bautista Aznar-Cabañas

**Juan Bautista Aznar-Cabañas**, nado en Cádiz, ou segundo outras fontes na Coruña, o 5 de setembro de 1860 e finado en Madrid o 19 de febreiro de 1933, ou simplemente **Juan Bautista Aznar**, foi un mariño e político español.

## Traxectoria 
Logo dunha brillante carreira militar, na que destacou o seu papel nas campañas desenvolvidas en Marrocos entrou en política poucos meses antes do golpe de estado de Primo de Rivera.

Tras alcanzar a graduación de almirante, en 1931 foi chamado para substituír o xeneral Dámaso Berenguer como xefe do que habería ser o derradeiro goberno da monarquía de Afonso XIII.

No gabinete do almirante Aznar había dúas correntes monárquicas contrapostas: A corrente "dura" representada por La Cierva (alta burguesía), e a corrente "branda ou transixente", disposta a pactar cos republicanos, nese momento no cárcere Modelo de Madrid, representada polo Conde de Romanones. Nun punto medio, a cargo do Ministerio de Gobernación achábase José María de Hoyos y Vinent de la Torre O’Neill, marqués de Hoyos. Como ministro da Guerra estaba o xeneral Dámaso Berenguer (quen fora o anterior presidente do Goberno), o conde de Bugallal Araujo no "grupo La Cierva" e, como director xeneral da Garda Civil, o xeneral Sanjurjo. O resto do gabinete formábano o duque de Maura, o almirante José Rivera e os empresarios Ventosa Calvell (lugartenente de Cambó) e Gascón y Marín.

La Cierva e Bugallal mantiñan a postura de que a monarquía debía resistir fronte á república por calquera medio que fose, incluso utilizando a Garda Civil (ao que se opuxo Sanjurjo cando comprobou nas eleccións municipais do 12 de abril de 1931) que os republicanos eran maioría nas cidades importantes (o que significaba o grupo máis importante de "republicanos ilustrados antimonárquicos").

O conde de Romanones, despois de intentar inutilmente chegar a un acordo cos republicanos para crear un goberno de transición, era partidario de que o rei abandonara España, decisión que finalmente tomou o rei.

## Notas 
## Véxase tamén 
### Bibliografía 
* Raymon Carr, *España 1808-1975*. Ariel. Barcelona. 1988
Agnotozoa

Os **agnotozoos** (*Agnotozoa*) son un antigo subreino animal que estaba dividido en 3 *phyla* pequenos de animais sen órganos diferenciados. Presentan tecidos, pero non estruturados en órganos senón en formas sinxelas como láminas monoestratificadas.

## Clasificación 
Comprende 3 *Phylum*:
* Orthonectida
* Placozoa
* Rhombozoa

Destes 3, o filo dos *Placozoa* diferenciouse no seu propio subreino chamado *Phagocytellozoa* ó presentar diferenzas importantes cos outros dous filos restantes.

## Ligazóns externas
Hiroshige

**Hiroshige**, nado en Tokyo en 1797 e finado na mesma cidade o 12 de outubro de 1858, tamén coñecido **Andō Hiroshige** (grafía xaponesa 安藤広重), **Utagawa Hiroshige** (歌川広重) e aínda **Ichiyusai Hiroshige**, foi un dos máis grandes paisaxistas xaponeses, elevando este tema a un nivel artístico de estilo inigualado. Distinguíuse polas series de estampas do monte Fuji e de Edo (o actual Tokyo), debuxando xenialmente as escenas e a atmosfera da cidade, tomando os instantes da vida cotiá da urbe antes da súa transformación na era Meiji (1868-1912).

As súas obras -gravuras con técnica xilográfica- caracterízanse polo seu formato vertical, pola mestría sutil de cores libre -con dominio do verde e do azul- e polo sentido do primeiro plano, que sería máis tarde retomado pola fotografía e o cine. Xunto con Katsushika Hokusai (1760-1849) alcanzaría a cima da arte paisaxística xaponesa do século XIX.

A súa obra máis coñecida foron as xilografías coreadas *53 Estacións de Tōkaidō*.

## Traxectoria 
Era fillo dun samurai de baixo rango, que servía na fortaleza do Shōgun en Edo, nome antigo de Tokyo, como tirador de armas de fogo, que o enviaría, con 13 anos, como aprendiz do mestre xilografista Utagawa Toyohiro. Alí aprendería a desenvolver os motivos tradicionais do Ukiyo-e como as vistas das vellas rúas.

## As 53 estacións de Tōkaidō 
Tōkaidō era naquela época unha importante estrada principal que unía Kyoto e Edo. En 1832 Hiroshige acompañou un ministro plenipotenciario do Shogun desde Edo ata o Pazo imperial de Kyoto, tomando apuntamentos de cada unha das 53 estacións ao longo da estrada. Con eses apuntamentos realizou desde 1833 ata1834 as 55 follas das *53 Estacións de Tōkaidō* (東海道五十三次 *tōkaidō gojusan tsugi*).

A obra pertence ao estilo tradicional de xilografías Ukiyo-e „O mudo fugaz e pasaxeiro“, pero con novas e desacostumadas maneiras: nenguén antes no Xapón executara escenas de estradas con xentes do pobo común, que se movían mentres realizaban as súas tarefas e traballos.

Ficheiro:Tokaido53 Hara.jpg|Estación 13: Hara
Ficheiro:Tokaido53 Yui.jpg|Estación 16: Yui
Ficheiro:Tokaido53 Fujikawa.jpg|Estación 37: Fujikawa
Ficheiro:Tokaido53 Miya.jpg|Estación 41: Miya

## Outras obras e influencia 
Outras realizacións importantes de Hiroshige son as *Vistas de Kisokaidō*, con escenas doutra arredada estrada do vello Xapón, e *100 vistas de Edo* (1856-1858).

As xilografías coreadas de Hiroshige influíron nos impresionistas franceses.
Ludvig Holberg

**Ludvig Holberg**, nado o 3 de decembro de 1684 en Bergen (Noruega) e finado o 28 de xaneiro de 1754 en Copenhaguen, foi un escritor dinamarqués de orixe norueguesa. Considerado o primeiro clásico da literatura dinamarquesa. En 1740 escribiu *Nicolai Klimii Iter Subterraneum*, que está considerada a súa obra mestra.

## Notas 
## Véxase tamén
Enric Prat de la Riba

**Enric Prat de la Riba i Sarrà**, nado en Castellterçol o 29 de novembro de 1870 e finado na mesma vila o 1 de agosto de 1917, foi un político catalán, primeiro presidente da Mancomunidade de Cataluña.

## Traxectoria 
Fixo estudos de Dereito que culminou, aos 24 anos de idade, na Universidade Central de Madrid. No ano 1887 ingresa no Centro Escolar Catalanista, onde xurdiu unha das primeiras definicións do catalanismo. Tivo cargos de responsabilidade na Unión Catalanista.

No ano 1892 foi secretario da asemblea que redacta as Bases de Manresa, documento que sentaba os alicerces da devolución das Constitucións catalás.

Presidiu a Deputación de Barcelona e como tal o 18 de xuño de 1907 fundou o Institut d'Estudis Catalans. Impulsou a creación da Mancomunidade de Cataluña da cal foi o primeiro presidente, desde o 6 de abril de 1914 ata a súa morte.

Como dinamizador catalanista, elaborou manifestos da Unión Catalanista, entre os que destaca o "Missatge al Rei dels Hel·lens" (Mensaxe para o rei dos gregos) o ano 1897. Como divulgador e pensador catalanista escribiu o Compendio da doutrina catalanista ou o Compendio da Historia de Cataluña, e impulsou o diario *La Renaixença*.

Desde 1899 impulsou unha corrente catalanista política, primeiro no Centro Nacional Catalán e despois na Lliga Regionalista (*Liga Rexionalista*).

Foi autor tamén de *La Nacionalitat Catalana* (1906), considerada a obra máis importante do catalanismo político. Apoiou o intervencionismo da Lliga na política española; exemplo diso fora a redacción do manifesto *Per Catalunya i per l’Espanya Gran* (1916) (*Por Cataluña e pola España Grande*).
Ramon Llull

**Ramon Llull** (en latín *Raimundus* ou *Raymundus Lullus*), nado en Palma en 1235 e finado en 1315, foi un escritor, teólogo e filósofo mallorquín. Considérase o primeiro grande escritor en catalán, ademais tamén escribiu en árabe e latín.

## Traxectoria 
Nado en Mallorca, pouco despois da súa conquista, no seo dunha familia nobre, aos 31 anos deixa a súa familia e posición para se dedicar ao estudo e á predicación, obsesionándose coa conversión dos musulmáns e xudeus ao cristianismo, aínda que sempre polo convencemento, nunca pola violencia. Con esta finalidade, Llull, vai aprender o árabe e viaxar por Oriente. Escribe máis de 400 obras e vai ser o primeiro en escribir libros filosóficos e teolóxicos nunha lingua vulgar, o catalán.

## Obras 
* ''Llibre d'amic e amat*
* *Arbre de filosofia d'amor*
* *Llibre de les bèsties* (forma parte de Blanquerna)
* *Llibre dels mil proverbis*
* *Fèlix, o, Llibre de les meravelles*
* *Blanquerna*
* *Ars magna''

## Véxase tamén 
### Ligazóns externas 
* Páxina dedicada a Ramon Llull en Lletra, espai virtual de literatura catalá 
* Cronoloxía da vida de Ramon Llull
* Vídeo "Ramon Llull" Dur. 100' 
* Base de Dades Ramon Llull - Llull DB, Centre de Documentació Ramon Llull, Universitat de Barcelona 
* Obras seleccionadas de Llull dixitalizadas na Biblioteca Virtual Joan Lluís Vives
Switch

[miniatura|upright=1.7|[Avaya ERS 2550T-PWR, conmutador Ethernet de 50 portos.]]
Dende hai tempo, a necesidade de interconectar ordenadores é primordial. Comezouse co uso dos hub ou concentradores, que o único que facían era xuntar fisicamente tódalas liñas que lle chegaban, coa única particularidade de que as amplificaba. É dicir, se tiña doce entradas e lle chegaba un dato por unha delas, este devolvía ese dato, amplificado, polas outras once.

Máis adiante, este obsoleto dispositivo evolucionou, e chamouse **switch** ou conmutador. Trátase dunha matriz intelixente, que lendo a MAC (enderezo físico da tarxeta de rede do equipo), saberá por que saída manda-lo dato (amplificado tamén).

Esta distinción evita a saturación doutras liñas e equipos, xa que a chegada dun dato non desexado a un equipo fai que este teña que collelo, le-la MAC de destino (na tarxeta de rede) e rexeitalo. Ademais, ó estar ocupada a liña, pode haber colisións.

## Funcionamento
### Primeiro
Supoñamos que acendemos toda unha sala de ordenadores e co switch. Cando os equipos comecen a enviar datos, o switch non saberá cal é o enderezo MAC da tarxeta do equipo que entra por cada porto (debemos recordar que cada equipo se conecta a un porto de conmutador switch). Polo tanto, non lle queda outro remedio máis que funcionar como un hub ordinario, repetindo o dato por tódalas súas saídas.

### Segundo
Ó entrar un dato por un porto, o switch lerá a MAC de orixe e anotará na súa táboa a correspondencia entre ese porto e a MAC lida.
Como xa se sixo, o switch difunde o dato como un hub. A información chegara a tódolos equipos conectados. Ós que non lles interese (non son os destinatarios) rexeitarano, mentres que os outros elaboran unha resposta.

### Terceiro
O switch recibe agora, por un (ou máis) dos seus portos unha resposta. Agora xa poderá introducir na súa táboa a relación entre eses portos e as MAC de orixe.

centro|300px

## Véxase tamén
### Outros artigos
*Rede informática.
*Hub.
*Router.
*MAC.
Pierre Ianni

**Pierre Ianni**, nado en Italia en 1952, é un enxeñeiro e executivo francés. Foi director da fábrica de automóbiles Citroën en Vigo de 2007 a 2011.

## Traxectoria 
Este enxeñeiro, nado en Italia, pero criado e formado en Francia, ingresou na empresa PSA Peugeot Citröen en 1978, e dende entón desempeñou distintos cargos de responsabilidade na firma. Con destreza para os idiomas, en 2003 accedeu á dirección da fábrica que a compañía francesa ten en El Palomar (Arxentina).

En xaneiro de 2007 foi designado pola empresa como director da planta viguesa, cargo que ocupou o 1 de marzo. Substituíu no cargo ao tamén enxeñeiro Javier Riera.

Foi substituído en 2011 polo vigués Juan Antonio Munoz Codina.
Eumetazoos

Os **eumetazoos** (ou **eumetazoa**) son os animais que presentan tecidos propiamente ditos; comprenden a totalidade dos metazoa, coa única excepción dos Parazoa (as esponxas, nas que en lugar de tecidos existe unha organización similar a unha colonia), os extintos Archaeocyatha, os Phagocytellozoa ou Placozoos, e os Mesozoos.

## Características 
Os eumetazoa caracterízanse por ter capas xerminativas, como son o 
ectoderma, endoderma e opcionalmente mesoderma, por formar auténticos tecidos a partir da especialización celular, pola posesión de órganos, e por ter unha cavidade dixestiva limitada por un orificio bucal, que pode perderse por adaptación ao parasitismo.

Dentro dos eumetazoa, a maioría pertence á rama dos Bilateria. Fóra deste só contan dous filos que presentan simetría radial, carecen de órganos propiamente ditos e teñen cavidades dixestivas cunha soa abertura, que cumpre funcións tanto de inxestión como de excreción. Estes son os Cnidaria, (que abarca as Anemones, os corais e as medusas) e os Ctenophora.

Os Bilateria, pola súa banda, presentan simetría bilateral, órganos diferenciados e un corpo triploblástico, coas tres capas xerminativas ben diferenciadas.

## Clasificación 
**Radiata (sen clasificar)**
* Ctenophora
* Cnidaria
**Bilateria (sen clasificar)**
* Orthonectida
* Rhombozoa
* Chaetognatha
* **Superphylum Deuterostomia**
** Chordata
** Hemichordata
** Echinodermata
** Xenacoelomorpha
** Vetulicolia †
* **Protostomia (sen clasificar)**
** **Superphylum Ecdysozoa**
*** Kinorhyncha
*** Loricifera
*** Priapulida
*** Nematoda
*** Nematomorpha
*** Onychophora
*** Tardigrada
*** Arthropoda
** **Superphylum Platyzoa**
*** Platyhelminthes
*** Gastrotricha
*** Rotifera
*** Acanthocephala
*** Gnathostomulida
*** Micrognathozoa
*** Cycliophora
** **Superphylum Lophotrochozoa**
*** Sipuncula
*** Hyolitha †
*** Nemertea
*** Phoronida
*** Bryozoa
*** Entoprocta
*** Brachiopoda
*** Mollusca
*** Annelida
*** Echiura

## Véxase tamén 
### Ligazóns externas 
* *Bilateria.*  Tree of Life web project, US National Science Foundation. 2002. 6 Jan 2006.
Ortonéctidos

Os **ortonéctidos** (*Orthonectida*, do grego ὀρθός *orthós*, "recto", "dereito", e νηκτός *nēktós*, "nadador", derivado de νήχειν *nḗchein*, "nadar") son un pequeno filo de animais parasitos de invertebrados mariños (moluscos, equinodermos etc), onde se encontran algúns dos animais multicelulares máis simples. O filo consta dunhas 20 especies das que *Rhopalura ophiocomae* é a máis coñecida.

## Estrutura 
Móvense por cilios cando están fóra do anfitrión. Contan cunha capa celular sobre a que se acha unha masa de células sexuais. Pódense diferenciar os machos e as femias: cando a femia é inseminada, dos ovos sae rapidamente unha larva que busca de seguido hospedador.

As fases asexuadas son totalmente diferentes ás dos rombozoos (*Rhombozoa*) formando un *plasmodio ameboideo* e multinucleado, reproducíndose por plasmotomía. O plasmodio dá lugar a machos e femias que teñen parecido cos *nematóxenos* dos diciémidos ou rombozoos.

O somatodermo externo rodea a masa de células interiores formada por moitas células xerminais que producen óvulos e espermatozoides.

Cando o animal está sexualmente maduro abandona o hospedador e ten lugar a fecundación como organismos que nadan libres. Os zigotos desenvólvense dentro da femia e xeran unha larva como a **infusoriforme** dos rombozoos. Abandonan á nai e, logo dun período de vida libre, fanse infecciosas para novos hospedadores.

## Clasificación dos ortonéctidos 
* '*Familia *Rhopaluridae***
** **Xénero*': *Ciliocincta* (3 especies)
** **Xénero**: *Intoshia* (5 especies)
** **Xénero**: *Rhopalura* (12 especies)
** **Xénero**: *Stoecharthrum* (4 especies)
* '*Familia *Pelmatosphaeridae***
** **Xénero*': *Pelmatosphaera* (1 especie: *P. polycirri*)

## Listaxe dos ortonéctidos máis coñecidos (por orde alfabética do nome científico) 
* *Ciliocincta julini* (Caullery e Mesnil, 1899) 
* *Ciliocincta sabellariae* Kozloff, 1965 
* *Intoshia leptoplanae* (Giard, 1877)
* *Intoshia linei* (Giard, 1877) = *Rhopalura linei*
* *Intoshia major* (Shtein, 1953) = *Rhopalura major*	
* *Intoshia paraphanostomae* (Westblad, 1942) 
* *Rhopalura elongata* (Shtein, 1953) 
* *Rhopalura gigas* (Giard, 1877)
* *Rhopalura granosa* (Atkins, 1933) 
* *Rhopalura intoshi* (Metchnikoff) 
* *Rhopalura litoralis* (Shtein, 1954) 
* *Rhopalura metschnikowi* (Caullery e Mesnil, 1901) 
* *Rhopalura murmanica* (Shtein, 1953) 
* *Rhopalura ophiocomae* (Giard, 1877) 
* *Rhopalura pelseeneri* (Caullery e Mesnil, 1901) 
* *Rhopalura philinae* (Lang, 1951)
* *Rhopalura pterocirri* (de Saint-Joseph, 1896) 
* *Rhopalura variabili* (Alexandrov e Sljusarev, 1992) 
* *Stoecharthrum giardi* (Caullery e Mesnil, 1899) 
* *Stoecharthrum monnati* (Kozloff, 1993) 
* *Pelmatosphaera polycirri* (Caullery e Mesnil, 1904) 

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª edición. Madrid: McGraw-Hill Interamericana. ISBN 0-87893-097-3.

### Outros artigos 
* Rombozoos

### Ligazóns externas 
* *Orthonectida*  en Tree of Life 
* *Orthonectida* en Animal Diversity Web 
* *Orthonectida* en NCBI
Bronce

miniatura|200px|Fragmento dun retrato de Marco Aurelio de bronce
O **bronce** é o nome co que se denominan toda unha serie de aliaxes metálicas que teñen como base o cobre e outro metal, xeralmente estaño (entre un 3-20%) e proporcións variables doutros elementos como cinc, aluminio, antimonio, fósforo, prata. Outros elementos con características de dureza superiores ao cobre fan mellorar as súas propiedades mecánicas.

## Características principais 
Presenta unha boa ductilidade e boa resistencia ao desgaste e á corrosión. É moi empregado para realizar pezas de fundición pola súa colabilidade e para a fabricación de pás de hélice para propulsión de buques pola resistencia que ten á cavitación.

## Historia 
Foi a primeira aliaxe fabricada conscientemente: consistía en mesturar o mineral de cobre (calcopirita, malaquita etc.) e o de estaño (casiterita) nun forno alimentado con carbón vexetal. O monóxido de carbono resultante reducía os minerais a metais: cobre e estaño que se fundían e aliaban entre un 5 e un 10% en peso de estaño. O coñecemento metalúrxico da fabricación de bronce deu orixe, nas distintas civilizacións, á chamada Idade de Bronce.

## Familias de bronces 
* Bronces binarios (cobre con estaño). 
** Bronces forxados. 
** Bronces moldeados. 
* Bronces complexos (que teñen un terceiro elemento) 
** Bronces con zinc. 
** Bronces con chumbo.

## Aplicacións 
O bronce utilizouse para fabricar armas, escudos, estatuas etcétera. Actualmente emprégase especialmente en aliaxes condutoras da calor, en baterías eléctricas e, os seus sales, no tratamento de certos tipos de depresión. Tamén se utiliza o bronce na fabricación de cordas para guitarras acústicas en dúas modalidades: aliaxe de 80% cobre e 20% zinc, e mesturado con fósforo. Ademais, na maioría de competicións deportivas entrégase unha medalla de bronce ao terceiro posto.

## Notas 
## Véxase tamén 
### Outros artigos 
* Metais e aliaxes de cuñaxe

*Idade de Bronce
Hymir

miniatura|200px|dereita|Thor e Hymir pescando.
Na mitoloxía nórdica, **Hymir** era un xigante, esposo de Hrod.

É mencionado no poema titulado *Hymiskviða*, no *Codex Regius* entre *Hárbarðsljóð* e *Lokasenna*. Hymir aparece coma o dono dunha caldeira o suficientemente grande como para conter todo o hidromel dos Æsir. O seu cranio era infrecuentemente duro e Thor rompeu unha copa ao tirarlla pola cabeza a Hymir. *Hymiskviða* conta que Tyr era fillo de Hymir.

Outros mitos involucran a Hymir asistindo a Thor cando pescaba. Jormungand, a serpe do mundo, enredouse na liña de pesca de Thor, pero Hymir puido cortar a liña antes de que Thor a matara.
534

## Acontecementos 
* 16 de novembro: Publícase o *Codex repetitae praelectionis*, unha revisión actualizada ou código de leis novo da compilación do Corpus Iuris Civilis de Xustiniano.
* Toledo convértese na capital do reino visigodo
* As tropas de Xustiniano I conquistan as illas Baleares, que serán integradas no Imperio bizantino.
* En África logo de ser derrotados os vándalos no ano anterior, os bizantinos apresan ao seu derradeiro rei, Xelimero, que levan cativo para Constantinopla.

## Nacementos 
## Mortes 
* 2 de outubro - Atalarico, rei dos ostrogodos.
* Teodorico I, rei franco.
* Cerdic, rei do reino anglosaxón de Wessex.

## Outros 
## Véxase tamén 
* Historia ano a ano
586

## Acontecementos 
* Os bizantinos derrotan os persas na batalla de Solachon, preto de Daraa.
* 21 de abril: Recaredo convértese en rei dos visigodos.

## Nacementos 
* Teodeberto II, rei merovinxio de Austrasia (m. 612).
* Edwin de Northumbria (m. 633).

## Mortes 
* 21 de abril: Leovixildo, rei dos visigodos.

## Outros 
## Véxase tamén 
* Historia ano a ano
Iberia (homónimos)

Co termo **Iberia** podemos referirnos a:

## Xeografía 
* **Iberia**, denominación empregada polos gregos dende tempos remotos para designar á Península Ibérica.
* Iberia caucásica, rexión oriental do territorio de Xeorxia do século IV a.C.
* Parroquia de Iberia (Luisiana), entidade territorial dos Estados Unidos.

## Deporte 
* **Iberia Sport Club**, antigo equipo de fútbol da cidade de Zaragoza, en España.
* **Club Deportivo Social y Cultural Iberia**, equipo de fútbol de Chile.
* **Iberia**, club de remo co mellor palmarés absoluto en bateis.

## Outros 
* Iberia Líneas Aéreas de España, compañía de aviación de España.
* Iberia (fábrica de radios), empresa que durante varias décadas do século XX fabricou radios en España.
* Iberia (xornal), xornal en lingua catalá fundado en 1854.
Domingo Sanguento

**Domingo Sanguento** pódese referir a calquera dos seguintes eventos históricos (en orde cronolóxica):

* **Domingo Sanguento (1887)**, actos violentos en Londres o 13 de novembro de 1887.
* **Domingo Sanguento (1900)**, foi un día con moitas baixas na guerra dos Bóers, o 18 de febreiro de 1900.
* **Domingo Sanguento (1905)**, actos violentos en San Petersburgo o 22 de xaneiro de 1905.
* **Domingo Sanguento (1913)**, actos violentos en Dublín o 31 de agosto de 1913 durante a Dublin Lockout
* **Domingo Sanguento (1920)**, actos violentos en Dublín o 21 de novembro de 1920.
* **Domingo Sanguento de Bromberg**, tivo lugar en Bydgoszcz o 3 de setembro de 1939.
* **Domingo Sanguento (1939)**, durante o asedio de Varsovia, 10 de setembro de 1939 
* **Domingo Sanguento (1965)**: actos violentos durante a marcha de Selma a Montgomery o 7 de marzo de 1965
* **Domingo Sanguento (1972)**, actos violentos en Derry o 30 de xaneiro de 1972.
* ***Domingo sanguento*** é tamén o nome dun filme de 2002 que describe os acontecementos do Domingo Sanguento (1972).
Condado de Estocolmo

O **Condado de Estocolmo** (*Stockholms län*) é un condado ou *län* situado na costa do Mar Báltico de Suecia. O condado fai fronteira cos condados de Uppsala e Södermanland. Tamén fai fronteira con Mälaren e o Mar Báltico. A súa capital é a cidade de Estocolmo, que tamén é a capital do estado.

## Concellos 
esquerda|250px

## Ligazóns externas 
* Oficina Administrativa do Condado de Estocolmo
* Consello do Condado de Estocolmo
* Asociación Rexional de Autoridades Locais de Estocolmo
Condado de Blekinge

O **Condado de Blekinge**, ou *Blekinge län* é un condado ou *län* do sur de Suecia. O condado fai fronteira cos condados de Escania, Kronoberg, Kalmar e o Mar Báltico. A súa capital é a cidade de Karlskrona. Trátase do condado máis pequeno de Suecia, cubrindo só o 0,7% do territorio do país. O condado está formado por cinco concellos.

## Concellos 
miniatura|esquerda|300px
* Karlshamn
* Olofström
* Sölvesborg
* Ronneby
* Karlskrona

## Véxase tamén 
### Ligazóns externas 
* Oficina Administrativa do Condado de Blekinge
* Consello do Condado de Blekinge
* Asociación Rexional de Blekinge
Rombozoos

Os **rombozoos** (*Rhombozoa*) ou **diciémidos** (*Dicyemida*) son un grupo de animais, constituído por pequenos parasitos dos riles de peixes e moluscos (polbos e luras). Viven en mucosas e outros lugares cun ambiente practicamente anaeróbico. Existen aproximadamente 75 especies. Cada adulto ten aproximadamente 30 células.

## Estrutura 
O estadio máis frecuente nestes animais é o de adulto ou *nematóxeno*. O nematóxeno é un animal pequeno, ciliado, vermiforme e cun número constante de células superficiais ou somatodermo (entre 10 e 15 células segundo a especie) rodeado por unha célula axial alongada e central onde se forman os embrións vermiformes. Nos cefalópodos adultos, as células axiales forman unha gónada hermafrodita que produce un óvulo fertilizado polo esperma producido nesa mesma gónada. Cando o hospedador chega á madurez sexual, os nemátoxenos pasan a *rombóxenos*, cargándose algunhas células de inclusións e dando lugar a *células verruciformes*. As células xerminais dos rombóxenos dan lugar a unha larva infusoriforme. Dentro da larva está un espazo chamado *furna* con catro células centrais rodoeado por detrás e lateralmente por outras células grandes e planas. Diante das células centrais hai unha cavidade da furna, pechada por dúas células ciliadas que están detrás das células apicais.

Unha vez que a larva infusoriforme sae do hospedador descoñécese o resto do seu ciclo vital aínda que se supón que entra noutro hospedador.

## Clasificación 
Os rombozoos ou diciémidos pódense dividir nos seguintes grupos:

* **Orde** Heterocyemida 
** **Familia** Conocyemidae.
*** **Xénero** *Conocyema* ( 2 especies)
*** **Xénero** *Microcyema* ( 1 especie:* M. vespa*)
* **Orde** Dicyemida 
** **Familia** Dicyemidae
*** **Xénero** *Dicyema* ( 13 especies)
*** **Xénero** *Dicyemennea* ( 3 especies)
*** **Xénero** *Dicyemodeca* ( 3 especies)
*** **Xénero** *Dodecadicyema* ( 1 especie: *D. loligoi*)
*** **Xénero** *Pleodicyema* ( 1 especie: *P. delamarei*)
*** **Xénero** *Pseudicyema* ( 1 especie: *P. truncatum*)
** **Familia** Katharellidae
*** **Xénero** *Kantharella* ( 1 especie: *K. antarctica*)

## Listaxe dos rombozoos máis coñecidos (por orde alfabética do nome científico) 
* *Dodecadicyema loligoi*
* *Kantharella antarctica*
* *Microcyema vespa*
* *Pleodicyema delamarei*
* *Pseudocyema truncatum*

## Véxase tamén 
### Bibliografía 
* Furuya, H. & K. Tsuneki (2003): "Biology of Dicyemid Mesozoans". *Zoological Science* **20**: 519-532.
* Furuya, H., F. G. Hochberg, & K. Tsuneki (2003): "Reproductive traits in dicyemids". *Marine Biology* **143**: 693-706.
* Hochberg, F. G. (1982): "The "kidneys" of cephalopods: a unique habitat for parasites". *Malacologia* **23**: 121-134.
* McConnaughey, B. H. (1951): "The life cycle of the dicyemid Mesozoa". *University of California Publications in Zoology* **55**: 295-336.
* Pawlowski, J. I. *et al*. (1996): "Origin of the Mesozoa inferred from 18S rRNA gene sequences". *Molecular Biology and Evolution* **13**: 1128-1132.
Condado de Dalarna

O **Condado de Dalarna**, ou *Dalarnas län* é un condado ou *län* situado no centro de Suecia, na rexión de Svealand. O condado fai fronteiras cos condados de Jämtland, Gävleborg, Västmanland, Örebro  e  co condado de Värmland. O condado de Dalarna tamén fai fronteira cos condados noruegueses de Hedmark e Sør-Trøndelag. O condado está dividido en 15 concellos e a súa capital é a cidade de Falun. No mes de setembro de 2022 o condado tiña unha poboación de 288 446 habitantes. 

A provincia histórica de Dalarna é lixeirmente máis grande que o condado, xa que inclúe as partes máis occidentais do concello de Ljusdal, que pertence ao condado de Gävleborg.

## Administración histórica 
### Divisións máis antigas 
As divisións administrativas no pasado non estaban moi ben definidas. Ás estaba Dalarna baixo o control do alguacil do castelo de Västerås, e ás veces baixo o control do seu propio alguacil. Neste sentido, os distritos mineiros (*bergslager*) tamén tiñan unha posición especial cos seus propios alguacís (*bergsfogdar*), que á súa vez estaban subordinados ao alguacil de Dalarna. En 1533 Gustav Vasa dividiu Dalarna (Tuna län) en dous bailiados (*fögderier*). As igualcións nestas divisións chegaron máis tarde. Baixo o reinado de Gustavo II Adolfo e a rexencia de Cristina de Suecia, intentouse establecer un condado mineiro (*bergslän*) especial, que incluiría aos distritos mineiros de Dalarna e Västmanland.

Porén, o instrumento de goberno de 1634 determinou que "Dalarna e Kopparbergslagen" constituirían un condado separado. Este inicialmente non incluía todo o condado actual, que foi establecido en 1647 por unha carta real.

### Cambios nos límites 
O 1 de xaneiro de 1864 (segundo un decreto do goberno do 13 de novembro de 1863) transferíse o *Hamra kapellag* (posteriormente a congregación de Hamra) do condado de Kopparberg ao de Gävleborg. Esta congregación pertencera anteriormente áparroquia de Orsa.

## Concellos
*Avesta
*Borlänge
*Falu
*Gagnef
*Hedemora
*Leksand
*Ludvika
*Malung-Sälen

*Mora
*Orsa
*Rättvik
*Smedjebacken
*Säter
*Vansbro
*Älvdalen
|}
miniatura|260px|Concellos do condado de Dalarna

## Notas 
## Véxase tamén 
### Ligazóns externas 
*Oficina Administrativa do condado de Dalarna
*Consello do condado de Dalarna
Ricardo Samper

**Ricardo Samper e Ibáñez**, nado en Valencia o 25 de agosto de 1881 e finado en Xenebra o 27 de outubro de 1938, foi un avogado e político republicano español.

## Traxectoria 
Foi militante do Partido de Unión Republicana Autonomista, fundado por Vicente Blasco Ibáñez. Concelleiro da súa vila natal entre 1911 e 1920 e alcalde entre 1920 e 1923, durante a II República foi elixido deputado polo Partido Republicano Radical de Alejandro Lerroux.

Tras a entrada no goberno dos radicais nas eleccións do 19 de novembro de 1933, ocupou a carteira de Traballo e posteriormente a de Industria e Comercio. Foi nomeado presidente do Goberno o 28 de abril de 1934, tras a dimisión de Lerroux, motivada pola negativa inicial do presidente da República, Alcalá Zamora a asinar o decreto polo que se amnistiaba os militares implicados no intento de golpe de estado de Sanjurjo en 1932. Só permaneceu cinco meses á fronte do goberno, dimitindo o 4 de outubro do mesmo ano 1934, tras perder o apoio da CEDA, por mor da, a xuízo do presidente dese partido Gil Robles, debilidade do seu goberno fronte os problemas sociais. No goberno que o sucede, presidido novamente por Lerroux foi designado Ministro de Estado, mais dimite o 16 de novembro ao serlle atribuídas, pola CEDA, xunto co Ministro de la Guerra Diego Hidalgo, supostas responsabilidades en relación coa revolución de 1934.

En 1936, ao estalar a sublevación militar, marcha a Xenebra (Suíza), de onde xa non volvería, falecendo nesa cidade helvética.

O 2 de decembro de 2008, a neta de Ricardo Samper Ibáñez, Elena Enguix Samper presentou en Valencia un libro de memorias do seu avó.

## Notas 
## Véxase tamén 
### Bibliografía 
* Enguix Samper, Elena (2008). *Ricardo Samper, valenciano, alcalde, presidente del Gobierno en la II República*. UMA editores, Valencia. ISBN 978-84-96468-10-8 .
Deutsches Wörterbuch

O ***Deutsches Wörterbuch*** é un dos máis importantes dicionarios etimolóxicos da lingua alemá. Trátase dun dicionario en 33 volumes con etimoloxías e exemplos de uso do léxico alemán. O título, traducido literalmente ó galego, significa "Dicionario Alemán".

Foi comezado polos Irmáns Grimm en 1838. Cando se completou en 1961, o dicionario constaba de 350.000 entradas principais. En 1971 publicouse o último volume, que consistía nun suplemento con referencias.

## Véxase tamén 
### Ligazóns externas 
* "Das Deutsche Wörterbuch"
Disco de ouro das Voyager

200px|miniatura|dereita|Sons da Terra
200px|miniatura|dereita|Cuberta do disco
O **Disco de ouro das Voyager** (en inglés "Sound of Earth", en galego *Sons da Terra*)  é un disco de gramófono que acompaña as sondas espaciais Voyager, lanzadas en 1977. As sondas tardarán 74.500 anos en chegar ao punto máis próximo á estrela que está máis cerca do noso sistema solar.

## Contido
O disco contén sons e imaxes sobre a diversidade da vida e a cultura na Terra. Deseñouse co obxectivo de dar a coñecer a existencia de vida na Terra a algunha posible forma de vida extraterrestre intelixente que o encontrase, e que ademais teña a capacidade de poder ler, entender e descifrar o disco. O contido da gravación foi seleccionado pola NASA e por un comité presidido por Carl Sagan da Universidade Cornell.

## Véxase tamén
### Outros artigos 
*Voyager
*Voyager 1
*Voyager 2
*Pioneer 10
*Pioneer 11
*Placa da Pioneer
*Mensaxe de Arecibo
*SETI
*Sonda espacial
*Exploración espacial

### Ligazóns externas
* O contido do Disco de ouro - Saudos en diferents idiomas, sons da Terra, música
-7

## Acontecementos 
* O rei Herodes o Grande ordena en Xudea a execución dos seus fillos Alexandre e Aristóbulo.

## Mortes 
* Dionisio de Halicarnaso, filósofo grego.
* Cheng, emperador chinés da dinastía Han (n. -51).

## Véxase tamén 
* Historia ano a ano
Boke

miniatura|No fondo apréciase o Boke do obxectivo

Tamén denominado frecuentemente **Bokeh**, o "h" foi engadido para facilitar a súa pronunciación en inglés. O termo provén do xaponés e significa borroso.

É unha propiedade intrínseca de cada obxectivo fotográfico, e fai referencia á forma que toman os obxectos non enfocados nunha fotografía.
501

## Acontecementos 
* Domangart I tórnase novo rei de Dalriada, Gran Bretaña (até 507).

## Nacementos 
## Mortes 
* Fergus I, rei de Dalriada.

## Outros 
## Véxase tamén 
* Historia ano a ano
1200

**1200** (**MCC**) foi un ano bisesto comezado en sábado segundo o calendario xuliano.

Foi o ano 1200 da era común e do anno Domini, o ano 200 do segundo milenio, o centésimo e derradeiro ano do século XII e o primeiro ano da década de 1200.

## Acontecementos 
* 22 de maio, Tratado de Goulet.

## Nacementos 
* Al-Abhari, filósofo e matemático persa.
* Ulrich von Liechtenstein, nobre e poeta alemán.
* 23 de novembro - Clemente IV, Papa.
* Dogen, fundador da escola Soto do budismo zen no Xapón (m. 1253).
* Gil Sánchez, trobador (m. 1236).

## Mortes 
* Zhu Xi, filósofo chinés.

## Véxase tamén 
### Outros artigos 
* Historia ano a ano
Eleccións presidenciais no Senegal

As **eleccións presidenciais** no Senegal escollen o presidente da República do Senegal, e teñen carácter plenamente democrático dende a proclamación da independencia do país en 1960.

Os últimos comicios presidenciais tiveron lugar o 25 de febreiro de 2007 e reelixiron como presidente do país a Abdoulaye Wade.

Os presidentes da república senegalesa elíxense, dende a última reforma constitucional de 2001, por un mandato de cinco anos, renovábel unha soa vez. Con anterioridade a esta reforma, os mandatos eran de sete anos.

## Eleccións presidenciais de 2007 
A reelección de Abdoulaye Wade foi esmagadora en practicamente todo o territorio. Por departamentos, só perdeu en Nioro du Rip fronte a Moustapha Niasse, e en Thiès, fronte ao seu alcalde Idrissa Seck. Nalgunhas zonas do país a súa porcentaxe roldou o 80% dos votos.

## Eleccións presidenciais de 2000 
Por primeira vez na historia do Senegal independente, un partido político distinto do Partido Socialista Senegalés accedía á presidencia da República. Foron necesarias dúas quendas electorais: a primeira celebrouse o 27 de febreiro de 2000 e a segunda o 19 de marzo. Nese momento, o mandato presidencial era por sete anos. O gañador foi Abdoulaye Wade, que derrotou na segunda volta dos comicios o presidente vixente Abdou Diouf.

### Primeira volta 
### Segunda volta
Murasaki Shikibu

miniatura|

, dama da corte xaponesa a mediados da era de Heian (século X-XI), é sobre todo coñecida pola súa novela *A historia de Genji*.

Foi coñecida inicialmente como Tō-shikibu (藤 式部) - un nome *nyōbo* creado a partir do rango do pai, Tō (藤), de onde Tō-shikibu do apelido paterno (藤原) e relacionado cun título (shikibu-taijō, 式部大丞) cortesán - , mais o seu posterior nome propio "Murasaki", que quere dicir "púrpura", procede dun alcuño que lle deron na corte, tomado dun personaxe do mesmo "Genji monogatari", que causara unha grande impresión no público.

Filla de Tametoki Fujiwara, dignatario da corte, casou con Nobutaka Fujiwara, mais loguiño enviuvou, entrando ao servizo dunha das dúas emperatrices-consortes do emperador Ichijō, Shōshi. Durante este período, altos dignatarios como Fujiwara no Michinaga (藤原道長) emprestáronlle atención.

A súa obra principal, considerada como unha obra-mestra da literatura do seu país é *A historia de Genji*. Ademais legou outra obra, un dietario íntimo (紫式部日記, *Murasaki Shikibu nikki*), e unha colección de poemas que fixo que fose considerada como un dos trinta e seis grandes poetas da época.
## Véxase tamén
Keur Madiabel

**Keur Madiabel** é unha pequena comunidade rural do Senegal, situada na rexión de Kaolack, no centro do país, no departamento de Nioro Du Rip. Queda a uns 250 quilómetros de Dakar.

Ten 17.000 habitantes e unha superficie de 70&nbsp;km².
Subdivisións do Senegal

O **Senegal** está dividido en 14 rexións. As capitais rexionais teñen o mesmo nome cá rexión respectiva. Á súa vez, as rexións subdivídense en departamentos (45 en todo o país).
## Organización territorial, superficie e poboación
miniatura|350px|dereita|Rexións do Senegal

## Véxase tamén 
### Outros artigos
*Departamentos do Senegal
*Arrondissements do Senegal
### Ligazóns externas
* http://www.state.gov/r/pa/ei/bgn/2862.htm 
* https://web.archive.org/web/20090503134835/http://www.geohive.com/earth/population1.aspx 
* https://web.archive.org/web/20150419181654/http://www.geohive.com/cntry/senegal.aspx
Golfo de Botnia

miniatura|Situación do golfo de Botnia entre Suecia e Finlandia
O **Golfo de Botnia** (sueco; *Botniska viken*, finés; *Pohjanlahti*) é o brazo máis setentrional do Mar Báltico. O golfo atópase entre a costa occidental da Finlandia e a costa oriental de Suecia. Ao sur do golfo sitúanse as illas Åland e o seu mar.

Un dos aspectos máis característicos do golfo e que posúe unha baixa salinidade o que permite que moitos peixes de auga doce vivan nel. Posúe unhas augas moi frías e pouco profundas, chegando a conxelarse durante uns meses ao ano na zona norte do golfo. A súa superficie é de 116.300&nbsp;km², ten 725&nbsp;km de lonxitude, entre 80 e 240&nbsp;km de ancho e unha profundidade media de 60 m, sendo o seu máximo de 295.

Entre Umeå e Vaasa o Golfo de Botnia forma a parte máis estreita.

## Localidades do golfo 
Algunhas das localidades máis importantes que teñen costa neste golfo son:
* En Finlandia: Vaasa, Pori, Oulu e Kokkola.
* Suecia: Luleå, Umeå, Örnsköldsvik, Härnösand, Sundsvall, Gävle.
## Véxase tamén
Pedrafita

[miniatura|200px|dereita|[Lapa de Gargantáns.]]
[miniatura|dereita|200px|Pedrafita que serve de marco no [Couto de Lampai.]]

Unha **pedrafita** (do latín PETRA + FICTA = esculpida) é unha pedra de grandes dimensións, esculpida. Pode corresponder co antigo monumento megalítico chamado tamén menhir.

Como topónimo, pode referirse a:

;En Galiza
***Pedrafita do Cebreiro**, concello da comarca dos Ancares;
****Pedrafita do Cebreiro**, parroquia de dito concello;
*****Pedrafita do Cebreiro**, lugar de dita parroquia;
***Pedrafita**, parroquia do concello do Corgo;
****Pedrafita**, lugar de dita parroquia;
***Pedrafita**, parroquia do concello de Chantada; 
***Pedrafita**, parroquia do concello de Guitiriz;
***Pedrafita**, parroquia do concello da Teixeira;
***Pedrafita de Camporredondo**, parroquia do concello de Baralla;
****Pedrafita**, lugar de dita parroquia;
***Pedrafita**, lugar da parroquia de Candia, no concello de Abadín;
***Pedrafita**, lugar da parroquia de Pacios, no concello de Castro de Rei;
***Pedrafita**, lugar da parroquia de Santa Comba, no concello de Lugo;
***Pedrafita**, lugar da parroquia de Miñotos, no concello de Ourol;
***Pedrafita**, lugar da parroquia de Valadares, no concello de Outes;
***Pedrafita**, lugar da parroquia do Aparral, no concello das Pontes de García Rodríguez;
***Pedrafita**, lugar da parroquia de Tomiño, no concello de Tomiño;
***Pedrafita**, lugar da parroquia de Xanza, no concello de Valga;
***Pedrafita do Courel**, lugar da parroquia de Meiraos, no concello de Folgoso do Courel.

## Véxase tamén
### Outros artigos
Condado de Gävleborg

O **Condado de Gävleborg**, ou *Gävleborgs län*, é un condado ou *län* da costa báltica de Suecia, na rexión de Norrland. A súa capital é a cidade de Gävle. O condado fai fronteira cos condados de Uppsala, Västmanland, Dalarna, Jämtland e Västernorrland.

## Concellos
O condado de Gävleborgs está dividido en 10 comunas ou concellos (*Kommuner*) a nivel local:
300px|esquerda
*Bollnäs
*Gävle
*Hofors
*Hudiksvall
*Ljusdal
*Nordanstig
*Ockelbo
*Ovanåker
*Sandviken
*Söderhamn
Nicodemus Tessin o Vello

miniatura|dereita|Castelo Skokloster.

**Nicodemus Tessin o Vello**, nado en Stralsund en 1615 e finado en Estocolmo en 1681, foi un importante arquitecto barroco sueco.

## Traxectoria 
Foi discípulo do francés Simon de La Vallée, que era arquitecto de corte en Suecia. Logo dunha viaxe a través de Europa nos anos 1651-1652, volveu a Suecia. No 1661 foi nomeado arquitecto da cidade de Estocolmo. A súa principal obra é o Castelo de Drottningholm realizado nun estilo barroco personalizado, derivado das escolas neerlandesa, francesa e italiana. Realizou ademais numerosas pequenas edificacións na capital sueca. O seu fillo Nicodemus o Novo suceuno como principal arquitecto sueco.

## Obras principais 
* Catedral de Kalmar (1660), con planta de cruz grega con torretas angulares.
* Castelo de Drottningholm, iniciado en 1662, hoxe Patrimonio da humanidade.
* Casa do concello de Gotemburgo (1670)
* Mausoleo de Carlos anexo á igrexa de Riddarholm en Estocolmo (proxecto de 1671), cunha espléndida columnata externa.
* Castelo Skokloster, en Slottskogen.
* Palacete Wrangel, en Estocolmo.
Nicodemus Tessin o Novo

miniatura|dereita|Castelo Drottningholm
miniatura|dereita|Castelo de Estocolmo
miniatura|dereita|Igrexa de Federico en Karlskrona

**Nicodemus Tessin o Novo**, nado en Estocolmo o 23 de maio de 1654 e finado o 10 de abril de 1728 na mesma cidade, foi un dos máis importantes arquitectos de Suecia arredor de 1700.

## Traxectoria 
Era fillo do arquitecto da corte Nicodemus Tessin o Vello. Nicodemus Tessin foi tamén arquitecto da corte desde 1676, é arquitecto municipal de Estocolmo entre 1682–1715 e conselleiro real desde 1712. O seu fillo, o conde Carl Gustaf Tessin, foi un influente político sueco da súa época.

Foi educado polo seu pai. De 1673 a 1680 viaxou por Europa, visitando Inglaterra, Francia e Italia. En Italia, mercé a recomendación da raíña Cristina de Suecia, estudou no taller de Bernini entre 1675 e 1678. Esta viaxe de formación tería grande influencia na súa produción arquitectónica. Volto a Roma en 1687, Tessin frecuenta o estudo do pintor Giovan Battista Gaullì, dito Baciccio. 

A súa principal realización foi o vasto pazo real de Estocolmo que iniciou en 1697. A morte do seu pai, proseguirá e completará o Castelo Drottningholm.

## Obras (selección) 
* Castelo Drottningholm, Lövö, completou a obra do seu pai.
* Castelo Steninge, Märsta (1694-98), con influencias de Vaux-le-Vicomte.
* Castelo Gottorf, en Schleswig, para o duque Friedrich IV de (Schleswig-Holstein-Gottorf).
* Pazo Real de Estocolmo, aquí con influencias de Bernini e o seu proxecto do Louvre.
* Casa do Concello de Södra, Estocolmo.
* Palacete Tessinska palatset, Estocolmo.
* Dreifaltigkeitskirche en Karlskrona, na que continúa a obra do seu pai. 
* Friedrichskirche (Igrexa de Federico) en Karlskrona, de planta basilical. A fachada está inspirada en Santa Trinità dei Monti de Roma. Foi proxectada en 1690, mais a construción no se comezou ata 1720.
* *Igrexa da Santa Trindade*, en Karlskrona; era a igrexa da comunidade alemá residente na cidade,, polo que era coñecida como a "igrexa alemá". Ardeu en 1690, sendo reconstruída consonte o proxecto de Tessin.
* Kung Karls Kyrka (Igrexa do rei Carlos) en Kungsör
* Castelo Sturefors
Ensaio

O termo **ensaio** pode referirse a varias cousas:
* O ensaio é un xénero literario de reflexión e análise.
* O ensaio é un tipo de tanto do rugby.
* Coñécense como ensaios nucleares as probas de detonacións con enerxía nuclear.
* Tamén son *ensaios* as repeticións destinadas a conseguir unha mellor execución en determinadas disciplinas artísticas, coma o teatro ou a danza.
* O ensaio como proceso experimental cuxo resultado nos permite obter unhas medicións cuns valores proporcionais aos caracteres dun material.
Condado de Halland

O **Condado de Halland**, ou *Hallands län*, é un condado ou *län* da costa oeste de Suecia. O condado fai  fronteira cos condados de  Västra Götaland, Jönköping, Kronoberg, Escania e co mar de Kattegat.

## Concellos 
esquerda|150pxO condado de Halland está formado polos seguintes municipios:
* Falkenberg (46 769 habitantes)
* Halmstad (104 789)
* Hylte (10 559)
* Kungsbacka (85 761)
* Laholm (26 541)
* Varberg (67 365)
Os datos de poboación son do ano 2022.

## Notas 
## Véxase tamén 
### Ligazóns externas 
* Oficina Administrativa do Condado de Halland
* Consello deo Condado de Halland
* Asociación Rexional de Autoridades Locais de Halland
* Hoteis de Halland
Condado de Jämtland

O **Condado de Jämtland**, ou *Jämtlands län*, é un condado ou *län* do norte de Suecia. O condado fai fronteira cos condados de Dalarna, Gävleborg, Västernorrland, e co Condado de Västerbotten. Tamén fai fronteira cos condados norugueses de Nord-Trøndelag e Sør-Trøndelag.

## Concellos 
O condado de Jämtland está formado polos seguintes municipios:
* Berg
* Bräcke
* Härjedalen
* Krokom
* Ragunda
* Strömsund
* Åre
* Östersund
esquerda|miniatura|250px|Concellos de Jämtland

## Ligazóns externas 
* Oficina Administrativa do Condado de Jämtland
* Consello do Condado de Jämtland
* Páxina Oficial de Jämtlands
Fernando II de León e Galicia

**Fernando II**, nado cara ao 1137 e finado en Benavente, o 21 de xaneiro de 1188, foi rei de León e Galiza entre 1157 e 1188. Restaurador da coroa de León. Coñecido nos *Anales Camaracenses* como **emperador de Galicia**. Está enterrado no Panteón Real da capela das reliquias da catedral de Santiago de Compostela.
## División da coroa 
miniatura|Tumba do rei Fernando II, en Santiago.|esquerda

O seu pai Afonso VII confiou a súa educación ao líder da nobreza galega o conde D. Fernán Pérez de Traba, da mesma familia que o tutelara a el cando neno. Isto propiciou a presión galega por dividir a coroa. A rivalidade entre as igrexas de Santiago de Compostela e Toledo tamén contribuíu a que Afonso VII deixase a Sancho Castela e Toledo e a Fernando Galiza e León.

Así, xa desde 1151 é asociado ó trono por seu pai, con seu irmán Sancho, polo que en documentos de Galiza e León é habitual a súa confirmación co título de *rei* ou **rei de Galiza**.

Nun concilio iniciado en Valladolid no ano 1155, acordáronse os termos da división dos Estados de seu pai, que aínda vivía. Alí designáronse baixo a súa soberanía os reinos de Galiza e León, agás a Terra de Campos, Sahagún e Asturias de Santillana.

## As fronteiras do Reino de Galicia 
Viuse obrigado a fixar as fronteiras entre o Reino de Galicia e o recentemente independente Reino de Portugal. Este novo reino mantiña a dominación da Limia, Tui, Turonio e Vigo. Isto provocou intermitentes conflitos bélicos ata a recuperación para o Reino de Galicia dos devanditos territorios mediante a paz asinada en Pontevedra con Afonso Henriques.

Por outra banda, fixou no tratado de Sahagún as fronteiras entre León e Castela con Sancho III, así como o recoñecemento do avance galaico-leonés por Estremadura.

## Renacemento urbano 
Favoreceu un auténtico renacemento urbano mediante a concesión de foros municipais a vilas como Lugo, Pontevedra, Tui, Padrón, Noia e Ribadavia. Deste xeito, as cidades acadarían un protagonismo punteiro na Galicia do século XII, ceibándose de poderes señoriais e eclesiásticos.

Así mesmo, continxentes galegos saíron para repoboar as terras salmantinas. Feito que se reflicte, aínda hoxe, na toponimia desas bisbarras.

## A Igrexa galega 
Favoreceu á sé arcebispal de Santiago de Compostela como capital eclesiástica dos seus estados, que ademais tiña como dependentes a varias sés portuguesas. Outorgou unha pensión vitalicia ao mestre Mateu, o máis prestixioso escultor da época, para dar un pulo decisivo ás obras da catedral. Nesta onda crecente da arquidiócese compostelá inscríbese a concesión do ano santo xubilar compostelán polo Papa Alexandre III (Bula *Regis Aeterni*). Era arcebispo D. Pedro Suárez de Deza.

## Ordes militares 
Ao seu reinado pertence tamén o nacemento da Orde militar de Santiago, cuxo arcebispo lle doa unha bandeira con cruz en forma de espada e nomea cóengo da catedral ao Mestre da Orde.

## Notas
## Véxase tamén 
### Outros artigos 
* Lista de monarcas de Galicia
* Lista de monarcas de León
### Bibliografía 
* López Carreira, A; Fernández Calo, T. (2003). *Os reis de Galicia*. Vigo : A Nosa Terra. ISBN 84-96203-27-1
* 

|-